CELEX: 32018D0935
Language: lv
Date: 2018-06-28 00:00:00
Title: Komisijas Īstenošanas lēmums (ES) 2018/935 (2018. gada 28. jūnijs), ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (izziņots ar dokumenta numuru C(2018) 3997) (Dokuments attiecas uz EEZ.)

2.7.2018   
            
            
               LV
            
            
               Eiropas Savienības Oficiālais Vēstnesis
            
            
               L 165/40
            
         KOMISIJAS ĪSTENOŠANAS LĒMUMS (ES) 2018/935
   (2018. gada 28. jūnijs),
   ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle)
   
      
         (izziņots ar dokumenta numuru C(2018) 3997)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
   tā kā:
   
               (1)
            
            
               Regulā (EK) Nr. 178/2002 ir noteikti vispārīgie principi, kas Savienības un valstu līmenī reglamentē pārtiku kopumā un jo īpaši pārtikas nekaitīgumu. Tajā paredzēti ārkārtas pasākumi, kurus Komisija veic, ja ir pierādījumi, ka no trešās valsts importēta pārtika var radīt nopietnu risku cilvēka veselībai.
            
         
               (2)
            
            
               Komisijas Īstenošanas lēmums 2014/88/ES (2) – sākotnēji tikai uz noteiktu piemērošanas periodu līdz 2014. gada 31. jūlijam – aizliedza no Bangladešas Savienībā importēt pārtikas produktus, kuri satur beteļauga lapas vai sastāv no tām. Lēmums tika pieņemts pēc tam, kad ātrās brīdināšanas sistēmā pārtikas un barības jomā (RASFF) tika iesniegti daudzi paziņojumi par to, ka Bangladešas izcelsmes pārtikas produktos, kuri satur beteļauga (Piper betle, plašāk pazīstams kā “betele”) lapas vai no tām sastāv, ir konstatēta dažādu salmonellas celmu, arī Salmonella Typhimurium, klātbūtne.
            
         
               (3)
            
            
               Ņemot vērā to, ka Bangladeša attiecībā uz beteļauga lapu importu Savienībā nespēja sniegt garantijas, piemērošanas periods, kurā uz laiku pārtrauc importēt šos produktus, ar Komisijas Īstenošanas lēmumiem 2014/510/ES (3), (ES) 2015/1028 (4) un (ES) 2016/884 (5) tika pagarināts attiecīgi līdz 2015. gada 30. jūnijam, 2016. gada 30. jūnijam un 2018. gada 30. jūnijam.
            
         
               (4)
            
            
               Ierosinātās rīcības plāns, kuru Bangladeša iesniedza 2018. gada janvārī, joprojām ir nepilnīgs, un nav garantiju par tā faktisku piemērošanu un izpildi. Turklāt saņemtā informācija nepierāda, ka beteļauga lapu audzēšana atbilst Eiropas Parlamenta un Padomes Regulai (EK) Nr. 852/2004 (6) un ka šī valsts spēj sniegt akreditētās laboratorijās iegūtus drošticamus analīžu rezultātus. Bangladešas varas iestādes arī – bez pierādījumiem par līdzekļa drošumu un toksiskuma īpašībām – vēstīja, ka beteļauga lapu dekontaminēšanai izmanto kādu ķīmisku dekontaminācijas līdzekli. Bez tam, par spīti tam, ka Bangladeša 2013. gada maijā sev noteica un kopš tā laika ir piemērojusi aizliegumu eksportēt beteļauga lapas, kopš tā pieņemšanas ziņots par 29 RASFF paziņojumiem. Tāpēc nevar pieņemt, ka Bangladešas sniegtās garantijas ir pietiekamas, lai novērstu būtiskos riskus, kas radušies cilvēka veselībai. Šā iemesla dēļ ar Īstenošanas lēmumu 2014/88/ES noteiktie ārkārtas pasākumi būtu jāturpina.
            
         
               (5)
            
            
               Tāpēc Īstenošanas lēmuma 2014/88/ES piemērošanas periods būtu atkārtoti jāpagarina.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/88/ES 4. pantu aizstāj ar šādu:
   
      “4. pants
      Šo lēmumu piemēro līdz 2020. gada 30. jūnijam.”
   
   2. pants
   Šis lēmums ir adresēts dalībvalstīm.
   
      Briselē, 2018. gada 28. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 31, 1.2.2002, 1. lpp.
   
   
      (2)  Komisijas 2014. gada 13. februāra Īstenošanas lēmums 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 45, 15.2.2014., 34. lpp.).
   
      (3)  Komisijas 2014. gada 29. jūlija Īstenošanas lēmums 2014/510/ES, ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 228, 31.7.2014., 33. lpp.).
   
      (4)  Komisijas 2015. gada 26. jūnija Īstenošanas lēmums (ES) 2015/1028, ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 163, 30.6.2015., 53. lpp.).
   
      (5)  Komisijas 2016. gada 1. jūnija Īstenošanas lēmums (ES) 2016/884, ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 146, 3.6.2016., 29. lpp.).
   
      (6)  Eiropas Parlamenta un Padomes 2004. gada 29. aprīļa Regula (EK) Nr. 852/2004 par pārtikas produktu higiēnu (OV L 139, 30.4.2004., 1. lpp.).